Ο **Λουσιάνο Γκαμπριέλ "Λούτσο" Φιγκερόα Ερρέρα** (*Luciano Gabriel Figueroa*, ισπανική γλώσσα  προφορά ΔΦΑ: [luˈsjano fiɣeˈɾoa], 19 Μαΐου 1981) είναι Αργεντινός πρώην ποδοσφαιριστής. Έχει αναδειχθεί πρώτος σκόρερ στο πρωτάθλημα Αργεντινής ενώ με την εθνική ομάδα της χώρας του έχει συμμετάσχει σε τελικό Κόπα Αμέρικα, Κυπέλλου Συνομοσπονδιών και Ολυμπιάδας. Το 2004 αναδείχθηκε χρυσός ολυμπιονίκης με την εθνική Αργεντινής στην Αθήνα.

Καριέρα
-------

### 2001-2004

Ο Λουσιάνο Φιγκερόα γεννήθηκε στην πόλη Σάντα Φε της Αργεντινής. Άρχισε την επαγγελματική σταδιοδρομία του το 2001 με τη Ροσάριο Σεντράλ της Αργεντινής. Στην Clausura του 2003, Φιγκερόα αναδείχθηκε κορυφαίος σκόρερ της Αργεντινής με 17 γκολ, 5 εκ των οποίων σημείωσε στον τελευταίο αγώνα εναντίον της Μπόκα Τζούνιορς που έληξε με σκορ 7-2. Αυτή ήταν η τελευταία σεζόν του στη Ροσάριο Σεντράλ με την οποία σημείωσε 35 γκολ σε 57 αγώνες δημιουργώντας τη φήμη του ικανότατου σκόρερ.

Το καλοκαίρι του 2003 μεταγράφηκε στην αγγλική Μπέρμιγχαμ που αγωνιζόταν στην Πρέμιερ Λιγκ έναντι ποσού ύψους 2,5 εκατομμύρια £. Αγωνίστηκε όμως μόνο σε δυο αγώνες και το 2004 μεταγράφηκε στην Κρους Ασούλ και αγωνίστηκε στην Πριμέρα Ντιβιζιόν του Μεξικού. Στην Κρους Ασούλ ξαναβρέθηκε σε εξαιρετικό επίπεδο καθώς σε 33 αγώνες σημείωσε 21 γκολ.

### 2004-2005 Εθνική Αργεντινής

Τελικός Κυπέλλου Συνομοσπονδιών
Αγωνίστηκε στην εθνική Αργεντινής στο Κόπα Αμέρικα του 2004 και κατέκτησε τη 2η θέση, σημειώνοντας 2 γκολ. Την ίδια χρονιά αναδείχθηκε χρυσός ολυμπιονίκης στους Ολυμπιακούς Αγώνες της Αθήνας με την εθνική Αργεντινής. Το 2005 κατέκτησε τη δεύτερη θέση στο Κύπελλο Συνομοσπονδιών ενώ ο ίδιος αναδείχθηκε δεύτερος σκόρερ με 4 γκολ. Με δικό του γκολ στην παράταση του ημιτελικού η Αργεντινή ισοφάρισε το Μεξικό και προκρίθηκε στα πέναλτι. Σημείωσε επίσης 3 γκολ στα προκριματικά για το Μουντιάλ του 2006. Συνολικά με την εθνική Αργεντινής σημείωσε 9 γκολ σε 15 εμφανίσεις.

### 2004-2006 Βιγιαρεάλ

Οι εμφανίσεις του με την Κρους Ασούλ του έδωσαν τη δυνατότητα να μεταγραφεί στην Ισπανία, όπου αποκτήθηκε από την Βιγιαρεάλ τον Νοέμβριο του 2004 με 3 εκατομμύρια €. Με τη Βιγιαρεάλ κατέκτησε την τρίτη θέση στο Ισπανικό πρωτάθλημα με την οποία ο ομάδα εξασφάλισε τη συμμετοχή του για πρώτη φορά στο Τσάμπιονς Λιγκ. Ο Φιγκερόα ήταν ο αθλητής που σκόραρε για πρώτη φορά για τη Βιγιαρεάλ στο θεσμό ενάντια στην Έβερτον στα πλέι οφ για την πρόκριση στους ομίλους ανοίγοντας το σκορ στο Γκούντισον Παρκ. Την ίδια χρονιά η Βιγιαρεάλ συμμετείχε στον ημιτελικό του Τσάμπιονς Λιγκ.

### 2006-2010

Τον Ιανουάριο του 2006, ο Φιγκερόα που δεν είχε αρκετές συμμετοχές για να κληθεί στην εθνική της Αργεντινής στο Παγκόσμιο Κύπελλο του 2006, επέστρεψε στην πατρίδα του και εντάχθηκε Ρίβερ Πλέιτ. Προσαρμόστηκε πολύ νωρίς, σκοράροντας τρία γκολ σε επτά πρώτα παιχνίδια της Κλαουσούρα το 2006, αλλά στις 5 Μαρτίου του 2006 υπέστη τραυματισμό χιαστού συνδέσμου ο οποίος έθεσε σε κίνδυνο την αθλητική του καριέρα.

Την 1η Αυγούστου 2006, η Βιγιαρεάλ η οποία κατείχε τα δικαιώματα του αθλητή τον πούλησε στη Γένοβα με εκατομμύρια αμοιβή. Υπέγραψε τετραετές συμβόλαιο με τον σύλλογο. Ο αθλητής χρειάστηκε να μείνει όμως περισσότερο διάστημα εκτός γηπέδων και το ντεμπούτο του για τη Γένοβα σημειώθηκε στις 28 Οκτωβρίου 2007 ενάντια στη Φιορεντίνα. Τον Οκτώβριο του 2008 δόθηκε από τη Γένοβα ως δανεικός στη Μπόκα Τζούνιορς. Η μεταγραφή αποδείχθηκε καθοριστική για τη Μπόκα Τζούνιορς η οποία κατέκτησε το Πρωτάθλημα της Απερτούρα ξεπερνώντας τις Τίγκρε και Σαν Λορέντζο με 7 γκολ του Φιγκερόα σε 17 αγώνες.

### 2010-

Την περίοδο 2010-11 αγωνίστηκε στη Ροσάριο Σεντράλ σημειώνοντας 12 γκολ σε 38 αγώνες. Στη συνέχεια αγωνίστηκε στην Εμελέκ του Εκουαδόρ και σε 23 συμμετοχές σημείωσε 10 γκολ.Από τα μέσα της σεζόν 2012-13 αγωνιζόταν στην ομάδα του Παναθηναϊκου και στα μεσα τις περιοδου 2013-2014 πουλήθηκε έναντι 1 εκατομμυρίου δολαρίων στην Τζοχόρ Νταρούλ Τακζίμ ΦΚ της Μαλαισίας.

Τίτλοι
------

* 1 Πρωτάθλημα Αργεντινής: 2008
* 1 Χρυσό Μετάλλιο Ολυμπιακών Αγώνων: 2004
* Πρώτος σκόρερ πρωταθλήματος Αργεντινής: 2003

Σεζόν
-----

| Σεζόν | Ομάδα | Αγώνες | Γκολ |
| --- | --- | --- | --- |
| 2001-02 |  Ροσάριο | 20 | 8 |
| 2002-03 |  Ροσάριο | 37 | 27 |
| 2003-04 (α) |  Μπίρμιγχαμ | 2 | 0 |
| 2003-04 (β) |  Κρους Ασούλ | 19 | 11 |
| 2004-05 (α) |  Κρους Ασούλ | 14 | 10 |
| 2004-05 (β) |  Βιγιαρεάλ | 21 | 4 |
| 2005-06 (α) |  Βιγιαρεάλ | 21 | 3 |
| 2005-06 (β) |  Ρίβερ Πλέιτ | 10 | 3 |
| 2006-07 |  Τζένοα | 0 | 0 |
| 2007-08 |  Τζένοα | 21 | 3 |
| 2008-09 (α) |  Τζένοα | 1 | 0 |
| 2008-09 (β) |  Μπόκα Τζούνιορς | 23 | 8 |
| 2009-10 (α) |  Τζένοα | 7 | 2 |
| 2009-10 (β) |  Ροσάριο | 11 | 2 |
| 2010-11 |  Ροσάριο | 27 | 10 |
| 2011-12 (β) |  Εμελέκ | 23 | 10 |
| 2012-13 (α) |  Εμελέκ | 11 | 4 |
| 2012-13 (β) |  Παναθηναϊκός | 8 | 3 |
| 2013 |  Παναθηναϊκός | 4 | 3 |
| 2013- |  Τζοχόρ Νταρούλ Τακζίμ ΦΚ | 0 | 0 |

Παραπομπές
----------

1. ↑  Castro Serna, Emmanuel (2 Ιουλίου 2005). «Argentina – List of Topscorers». Rec.Sport.Soccer Statistics Foundation (RSSSF). Ανακτήθηκε στις 19 Ιουλίου 2007.
2. ↑  «Boca celebrate in one stadium, routed 7–2 in another». *Sports Illustrated*. 6 Ιουλίου 2003. Αρχειοθετήθηκε από το πρωτότυπο στις 22 Οκτωβρίου 2012. Ανακτήθηκε στις 28 Ιανουαρίου 2008.
3. ↑  «Figueroa joins Blues». BBC Sport. 2003-07-23.. Ανακτήθηκε στις 2010-03-31.
4. ↑  Tattum, Colin (2006-12-24). «Blues write off m Lucho». *Birmingham Mail*.. Ανακτήθηκε στις 2007-07-19.
5. ↑  «El internacional argentino Luciano Figueroa, nuevo jugador del Villarreal C.F.» [The Argentina international Luciano Figueroa, Villarreal's new player] (στα Ισπανικά). Villarreal CF. 24 Νοεμβρίου 2004. Αρχειοθετήθηκε από το πρωτότυπο στις 28 Ιουλίου 2011. Ανακτήθηκε στις 23 Σεπτεμβρίου 2010.
6. ↑  «El Villarreal ficha al internacional argentino Luciano Figueroa» (στα ισπανικά). *Terra Deportes*. EFE. 2004-11-24. Αρχειοθετήθηκε από το πρωτότυπο στις 2011-06-05.. Ανακτήθηκε στις 2010-09-23.
7. ↑  «Figueroa upbeat despite tough break». *FIFA World Cup 2006 Official Site*. FIFA. 18 Απριλίου 2006. Αρχειοθετήθηκε από το πρωτότυπο στις 15 Νοεμβρίου 2007. Ανακτήθηκε στις 19 Ιουλίου 2007.
8. ↑  «Villarreal sign Franco, Figueroa moves to River Plate». Reuters. ESPNsoccernet. 2006-01-18. Αρχειοθετήθηκε από το πρωτότυπο στις 2011-06-22.. Ανακτήθηκε στις 2010-03-31.
9. ↑  «Luciano Figueroa se incorpora al Génova» (στα ισπανικά). Associated Press. Esmas. 2006-08-01. Αρχειοθετήθηκε από το πρωτότυπο στις 2008-09-19.. Ανακτήθηκε στις 2008-09-12.
10. ↑  «Genoa 0–0 Fiorentina». *Football Italia*. Channel 4. 28 Οκτωβρίου 2007. Αρχειοθετήθηκε από το πρωτότυπο στις 27 Νοεμβρίου 2007. Ανακτήθηκε στις 6 Φεβρουαρίου 2013.
11. ↑  «Rosario Central afronta su segundo amistoso» [Rosario Central face their second friendly] (στα Ισπανικά). CA Rosario Central. 19 Ιανουαρίου 2010. Αρχειοθετήθηκε από το πρωτότυπο στις 10 Νοεμβρίου 2017. Ανακτήθηκε στις 23 Σεπτεμβρίου 2010.
12. ↑  «Luciano Figueroa firmó el contrato que lo vincula a Rosario Central» [Luciano Figueroa signs the contract that ties him to Rosario Central] (στα Ισπανικά). CA Rosario Central. 20 Ιανουαρίου 2010. Αρχειοθετήθηκε από το πρωτότυπο στις 1 Μαΐου 2010. Ανακτήθηκε στις 23 Σεπτεμβρίου 2010.
13. ↑  «Figueroa leaves Genoa for home». UEFA. 2010-01-22.. Ανακτήθηκε στις 2010-03-31.

Εξωτερικοί Σύνδεσμοι
--------------------

* (Ισπανικά) Στατιστικά στην Αργεντίνικη Πριμέρα Ντιβιζιόν
* Στατιστικά στο Guardian Stats Centre
* Προφίλ και στατιστικά στο FootballDatabase